Հայաստանում Ճապոնիայի դեսպանը գոհունակությամբ շեշտել է, որ իր պաշտոնավարման սկիզբը համընկել է Հայաստանի նոր կառավարության ձևավորման հետ և համոզմունք հայտնել, որ հետագա համագործակցությունն արդյունավետ կլինի։ Շնորհակալություն հայտնելով ընդունելության համար՝ դեսպանն իր հերթին կարևորել է բնապահպանական մարտահրավերներին դիմակայելը, որոնք վերջին շրջանում համամարդկային բնույթ են ստացել և հայտնել է իր երկրի պատրաստակամությունը՝ կիսվելու այդ ուղղությամբ ունեցած լավագույն փորձով։ Դեսպանը ներկայացրել է նախորդ դարի վաթսունական թվականներին Ճապոնիայի ունեցած բնապահպանական խնդիրները, որոնք հնարավոր է եղել հաղթահարել պետության և բիզնեսի համագործակցության շնորհիվ։ Բնապահպանության նախարարը նույնպես կարևորել և առաջնային է համարել պետությունների տնտեսական զարգացման գործընթացում բնապահպանական և սոցիալական բաղադրիչների համադրումը և հատկանշել այդ հարցում համագործակցության լայն հնարավորությունները։